Document ID: /roh_data/filtered/fineweb-2-filterrobots_roh.jsonl.gz/13745

Tour de Suisse: Mathias Frank sto dar si
- Gievgia, 16.6.2016, 10:14
Per il Svizzer è il tur a fin anticipadamain per motivs da sanadad.
In dals favurits per la victoria dal Tour de Suisse, Mathias Frank, sto dar si la cursa. Quai ha communitgà ses team IAM Cycling avant la partenza per la 5avla etappa.
Il Lucernais da 29 onns n'è anc betg sa revegnì d'ina ferma bronchitis ch'el ha dapi passa in'emna. L'equipa haja perquai decidì che Frank duai dar si per pudair mantegnair las ulteriuras finamiras da la stagiun.
RR novitads 10:00